5. 11. 90 De Europæiske Fællesskabers Tidende Nr. C 277/3 
Forslag til Rådets direktiv om beskyttelse af personer i forbindelse 
med behandling af personoplysninger 
KOM(90) endelig udg. — SYN 287 
(Forelagt af Kommissionen den 27. juli 1990) 
(90/C 277/03) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100 A 
og 113, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
(1) Fællesskabets målsætninger, således som disse er 
nedfældet i Traktaten, som ændret ved Den Europæis­
ke Fælles Akt, er at gennemføre en stadig snævrere 
sammenslutning mellem de europæiske folk, at skabe 
snævrere forbindelser mellem de stater, som Fælles­
skabet forener, gennem fælles handling at sikre 
økonomiske og sociale fremskridt ved at fjerne de 
skranker, der deler Europa, stadig at forbedre dets 
folks levevilkår, at bevare og styrke freden og friheden 
samt at fremme demokratiet på grundlag af de 
grundlæggende rettigheder, der er anerkendt ved 
medlemsstaternes forfatninger og love samt ved den 
europæiske konvention til beskyttelse af menneskeret­
tigheder og grundlæggende frihedsrettigheder; 
(2) det indre markeds oprettelse og funktion, som i 
henhold til Traktatens artikel 8 A indebærer fri 
bevægelighed for varer, personer, tjenesteydelser og 
kapital, forudsætter ikke blot, at personoplysninger 
kan cirkulere frit, uanset i hvilken medlemsstat de 
gøres til genstand for behandling, eller fra hvilken 
medlemsstat de anmodes udleveret, men også, at de 
grundlæggende rettigheder beskyttes i betragtning af 
den stadigt hyppigere behandling af personoplys­
ninger inden for de forskellige økonomiske og 
samfundsmæssige aktivitetsområder i Fællesskabet; 
(3) det indre marked indebærer et område uden indre 
grænser; dette medfører, at det i kraft af anvendelsen 
af fællesskabsretten stadigt hyppigere er nødvendigt 
for de forskellige medlemsstaters administrative 
myndigheder at samarbejde og indbyrdes udveksle 
personoplysninger for at varetage deres opgaver eller 
udføre hverv for en administrativ myndighed fra en 
anden medlemsstat; (4) udbygningen af det teknisk-videnskabelige samar­
bejde og den koordinerede etablering af nye telekom­
munikationsnet i Fællesskabet nødvendiggør og letter 
personoplysningers frie bevægelighed på tværs af 
landegrænserne; 
(5) forskellen i den beskyttelse af privatlivets fred, 
medlemsstaterne yder i forbindelse med behandlingen 
af personoplysninger, kan hindre transmission af 
oplysninger af denne art fra en medlemsstats område 
til en anden medlemsstats område; denne forskel kan 
derfor udgøre en hindring for udøvelsen af en række 
økonomiske aktiviteter på fællesskabsplan, virke 
konkurrencefordrejende og hindre de nationale 
administrationer i at udføre opgaver, der falder ind 
under fællesskabsrettens anvendelsesområde; denne 
forskel i beskyttelsesniveauet hidrører fra forskellene i 
de nationale love og administrative bestemmelser; 
(6) for at fjerne hindringerne for den frie udveksling af 
personoplysninger bør beskyttelsen af privatlivets fred 
i forbindelse med behandlingen af sådanne oplys­
ninger være ensartet i alle medlemsstater; med henblik 
herpå er det nødvendigt, at der sker en indbyrdes 
tilnærmelse af de gældende lovbestemmelser på 
området; 
(7) sigtet med de nationale love om behandling af 
personoplysninger er at sikre respekt for de grundlæg­
gende rettigheder, navnlig retten til privatlivets fred, 
som også er anerkendt ved artikel 8 i konventionen til 
beskyttelse af menneskerettigheder og grundlæggende 
frihedsrettigheder og ved fællesskabsrettens generelle 
principper; af denne grund må en indbyrdes tilnær­
melse af disse lovbestemmelser ikke medføre en 
forringelse af den beskyttelse, de yder, men skal 
tværtimod have til sigte at garantere et højt beskyttel­
sesniveau overalt i Fællesskabet; 
(8) de principper for beskyttelse af privatlivets fred i 
forbindelse med behandling af personoplysninger, 
som dette direktiv foreskriver, vil for visse sektorers 
vedkommende kunne suppleres med eller præciseres i 
særregler, der skal være i overensstemmelse med disse 
principper; 
(9) principperne for beskyttelse finder anvendelse på alle 
registre, hvor den registeransvarliges aktiviteter falder 
ind under fællesskabsrettens anvendelsesområde; 
offentlige registre, som ikke falder ind under fælles-
Nr. C 277/4 De Europæiske Fællesskabers Tidende 5. 11. 90 
skabsrettens anvendelsesområde, bør være underlagt 
de samme principper for beskyttelse, nedfældet i 
medlemsstaternes lovgivning, som fastsat ved resolu­
tionen vedtaget af repræsentanterne for regeringerne 
for De Europæiske Fællesskabers medlemsstater, 
forsamlet i Rådet, den ...; registre, der udelukkende 
henhører under en fysisk persons udøvelse af retten til 
privatlivets fred, som f.eks. private adressekartoteker, 
bør dog være undtaget; 
(10) enhver behandling af personoplysninger i Fællesska­
bet skal ske under overholdelse af lovgivningen i den 
medlemsstat, hvor registret befinder sig for derved at 
sikre, at ingen person kan unddrages den beskyttelse, 
der skal garanteres ham ved dette direktiv; med 
henblik herpå betragtes hver enkelt del af et register, 
der er placeret i flere forskellige medlemsstater, som et 
selvstændigt register, og placering af en del af et 
register i et tredjeland må ikke medføre bortfald af 
beskyttelsen; 
(11) enhver behandling af personoplysninger skal være 
legitim; denne legitimitet skal bygge på den registrere­
de persons samtykke eller på fællesskabsretten eller på 
nationale love; 
(12) i den nationale lovgivning kan der på de i direktivet 
fastlagte betingelser fastsættes nærmere regler for 
behandlingens legitimitet; denne mulighed må dog 
ikke benyttes som begrundelse for, at en anden 
medlemsstat end den stat, hvori registret befinder sig, 
foretager kontrol, idet sidstnævnte stats pligt til i 
henhold til dette direktiv at beskytte privatlivets fred i 
forbindelse med behandlingen af personoplysninger er 
tilstrækkelig set i forhold til fællesskabsretten til at 
sikre fri udveksling af oplysninger; 
(13) de anmeldelsesprocedurer, der gælder for offentlige og 
private registre, og den oplysningspligt ved første 
videregivelse, der gælder for private registre, har til 
formål at tilvejebringe den gennemsigtighed, der er 
absolut nødvendig for at sikre en registreret person 
adgang til oplysninger om ham selv; 
(14) for at en registreret persons samtykke kan betragtes 
som gyldigt, og når en registreret person anmodes om 
at afgive oplysninger om sig selv, skal den pågældende 
gives reel og fuld oplysning; 
(15) en registreret person skal kunne udøve sin ret til 
aktindsigt for at forvisse sig om legitimiteten af 
behandlingen af oplysninger om ham selv og disses 
pålidelighed; (16) for at oplysninger kan gøres til genstand for behand­
ling, skal de opfylde visse krav; behandling af 
oplysninger, som ifølge selve deres art kan krænke 
retten til privatlivets fred, bør være forbudt uden den 
registrerede persons udtrykkelige samtykke; dog kan 
der til varetagelse af afgørende hensyn til samfunds­
mæssige interesser, navnlig for lægestandens vedkom­
mende, fastsættes undtagelser ved en lov, hvori der 
fastsættes præcise og strenge betingelser for og 
indskrænkninger i behandlingen af oplysninger af 
denne art; 
(17) for at forhindre enhver form for uberettiget behand­
ling må der af hensyn til beskyttelsen af privatlivets 
fred i forbindelse med behandlingen af personoplys­
ninger træffes de fornødne sikkerhedsforanstalt­
ninger, såvel med hensyn til behandlingens form som 
med hensyn til den teknologi, der benyttes; 
(18) på medieområdet kan medlemsstaterne fastsætte 
undtagelser fra bestemmelserne i dette direktiv i det 
omfang, disse tager sigte på at forene retten til 
privatlivets fred med informationsfriheden og retten 
til at modtage og give meddelelser som garanteret ved 
bl.a. artikel 10 i konventionen til beskyttelse af 
menneskerettigheder og grundlæggende frihedsrettig­
heder ; 
(19) medlemsstaterne bør opfordre de berørte erhvervs­
kredse til at udarbejde en europæisk adfærdskodeks 
for visse nærmere bestemte sektorer; Kommissionen 
vil støtte sådanne initiativer og vil tage hensyn til en 
sådan kodeks ved vurderingen af, om der bør træffes 
nye specifikke foranstaltninger for visse sektorer; 
(20) i tilfælde af overtrædelse af bestemmelserne i dette 
direktiv bør den registeransvarlige betragtes som 
ansvarlig i forbindelse med en erstatningssag; der bør 
fastsættes passende sanktioner for at sikre en effektiv 
beskyttelse; 
(21) det er ligeledes nødvendigt, at der kan videregives 
personoplysninger til et tredjeland, der sikrer et 
passende beskyttelsesniveau; for det tilfælde, at 
beskyttelsesniveauet i et tredjeland er utilstrækkeligt, 
indeholder dette direktiv procedurer for forhandling 
med det pågældende land; 
(22) principperne i dette direktiv er en konkretisering og 
videreudbygning af principperne i Europarådets 
konvention af 28. januar 1981 om beskyttelse af 
personer i forbindelse med automatiseret behandling 
af persondata; 
(23) det forhold, at hver medlemsstat skal råde over en 
uafhængig tilsynsmyndighed, har afgørende betyd­
ning for beskyttelsen af personer i forbindelse med 
5. 11. 90 De Europæiske Fællesskabers Tidende Nr. C 277/5 
behandling af personoplysninger; på fællesskabsplan 
bør der nedsættes en Gruppe til Beskyttelse af 
Personoplysninger, der bør være fuldstændig uafhæn­
gig i udøvelsen af sine funktioner; som følge af dens 
specifikke karakter bør den have til opgave at rådgive 
Kommissionen og bidrage til at sikre en ensartet 
anvendelse af de nationale regler, der vedtages til 
gennemførelse af dette direktiv; 
(24) med henblik på at vedtage de supplerende foranstalt­
ninger, der er nødvendige for at anvende principperne 
i dette direktiv, er det nødvendigt at tildele Kommis­
sionen gennemførelsesbeføjelser og nedsætte et rådgi­
vende udvalg i henhold til de nærmere vilkår, der er 
fastsat i Rådets afgørelse 87/373/EØF (!) — 
UDSTEDT FØLGENDE DIREKTIV 
KAPITEL I 
ALMINDELIGE BESTEMMELSER 
Artikel 1 
Direktivets sigte 
1. Medlemsstaterne drager i overensstemmelse med 
bestemmelserne i dette direktiv omsorg for at beskytte 
personers privatliv i forbindelse med behandlingen af 
personoplysninger, der er indeholdt i registre. 
2. Medlemsstaterne kan ikke af grunde, der har forbin­
delse med den i henhold til stk. 1 foreskrevne beskyttelse, 
indskrænke eller forbyde fri udveksling af personoplys­
ninger mellem medlemsstaterne. 
Artikel 2 
Definitioner 
I dette direktiv forstås ved: 
a) »personoplysninger« enhver form for information om 
en identificeret eller identificerbar fysisk person (»den 
registrerede person«); ved identificerbar person forstås 
bl.a. en person, der kan identificeres ved et identifika­
tionsnummer eller lignende oplysning 
b) »anonymisere« en sådan ændring af personoplysninger, 
at de pågældende oplysninger ikke længere kan knyttes 
til en bestemt eller identificerbar fysisk person eller kun 
ved en uforholdsmæssig stor indsats i henseende til 
personale, udgifter og tid 
c) »register over personoplysninger« (register) enhver 
samling af personoplysninger, der er placeret samlet 
0) EFT nr. L 197 af 18. 7. 1987, s. 33. eller flere forskellige steder, og som gøres til genstand 
for edb-behandling, eller som er strukturerede og 
tilgængelige i en samling, der er opbygget efter bestemte 
kriterier med henblik på at lette brug eller samkøring af 
de pågældende oplysninger, selv om dette reelt ikke sker 
d) »behandling« følgende operationer, hvad enten disse 
udføres ved brug af elektronisk databehandling eller ej: 
registrering, opbevaring, samkøring samt ændring, 
brug og videregivelse af data, herunder transmission, 
formidling og udtrækning samt blokering og slettelse 
e) »den registeransvarlige« den fysiske eller juridiske 
person, offentlige myndighed, forvaltningsgren eller 
ethvert andet organ, der i henhold til fællesskabsretten 
eller en medlemsstats lovgivning er beføjet til at afgøre, 
hvad et register må bruges til, hvilke typer personoplys­
ninger der må registreres i det, hvilke operationer de må 
underkastes, og hvilke tredjemænd der må få adgang 
hertil 
f) »tilsynsmyndighed« den uafhængige offentlige myndig­
hed eller ethvert andet uafhængigt organ, der udpeges af 
hver enkelt medlemsstat i henhold til bestemmelserne i 
artikel 26 i dette direktiv 
g) »den offentlige sektor« samtlige en medlemsstats 
offentligretlige administrationer, organer og forvalt­
ninger med undtagelse af dem, der driver industri- eller 
handelsvirksomhed, samt privatretlige organer og 
enheder, når de deltager i udøvelse af offentlig 
myndighed 
h) »den private sektor« enhver fysisk eller juridisk person 
eller sammenslutning, herunder offentligretlige admini­
strationer, organer og forvaltninger, når de udøver en 
industri- eller handelsvirksomhed. 
Artikel 3 
Anvendelsesområde 
1. Medlemsstaterne anvender dette direktivs bestemmel­
ser på alle private og offentlige registre med undtagelse af 
offentlige registre, hvis aktiviteter ikke falder ind under 
fællesskabsrettens anvendelsesområde. 
2. Dette direktivs bestemmelser finder ikke anvendelse på 
registre: 
a) der føres af en fysisk person til rent private og personlige 
formål, eller 
b) der føres af almennyttige foreninger af bl.a. politisk, 
filosofisk, religiøs, kulturel, fagforeningsmæssig, 
sportslig eller fritidsmæssig art med henblik på disses 
legitime formål, forudsat, at registreringen alene 
vedrører den pågældende forenings medlemmer og 
Nr. C 277/6 De Europæiske Fællesskabers Tidende 5. 11. 90 
tilknyttede, og disse har meddelt deres samtykke til 
registreringen, samt at denne ikke videregives til 
tredjemand. 
Artikel 4 
Gældende ret 
1. Medlemsstaterne anvender dette direktivs bestemmel­
ser på: 
a) alle registre, der befinder sig på deres område 
b) registeransvarlige, der har bopæl på deres område og 
herfra udnytter et register, der befinder sig i et 
tredjeland, hvis lovgivning ikke sikrer et passende 
beskyttelsesniveau, medmindre denne brug kun fore­
kommer lejlighedsvis. 
2. Medlemsstaterne anvender bestemmelserne i artikel 5, 
6, 8, 9, 10, 17, 18 og 21 på brugere, der konsulterer et 
register, der befinder sig i et tredjeland, fra en terminal, der 
befinder sig på en medlemsstats område, medmindre denne 
brug kun forekommer lejlighedsvis. 
3. Når et register midlertidigt flyttes fra én medlemsstat 
til en anden, må sidstnævnte ikke stille hindringer for eller 
kræve yderligere formaliteter opfyldt i forhold til gældende 
regler i den medlemsstat, hvor registret er placeret 
permanent. 
KAPITEL II 
LEGITIM BEHANDLING AF PERSONOPLYSNINGER I 
DEN OFFENTLIGE SEKTOR 
Artikel 5 
Principper 
1. Med forbehold af bestemmelserne i artikel 6 fastsætter 
medlemsstaterne følgende retsforskrifter vedrørende of­
fentlige registre: 
a) oprettelse af et register og enhver anden behandling af 
personoplysninger er legitim i det omfang, dette er 
nødvendigt af hensyn til en registeransvarlig offentlig 
myndigheds varetagelse af sine opgaver 
b) behandling af oplysninger til andre formål end det, med 
henblik på hvilket registret er oprettet, er legitim, 
såfremt: 
— den registrerede person meddeler sit samtykke hertil, 
eller 
— behandlingen sker med hjemmel i fællesskabsretten 
eller med hjemmel i en lov — eller en retsakt, der 
udstedes med hjemmel i en lov — udstedt i 
overensstemmelse med dette direktiv af en medlems­
stat, som giver sin tilladelse hertil og fastsætter 
grænserne herfor, eller 
— den registrerede persons legitime interesser ikke taler 
imod en sådan ændring i anvendelsesformålet, eller — dette er nødvendigt for at afværge en overhængende 
trussel mod den offentlige orden eller en grov 
krænkelse af andres rettigheder. 
Artikel 6 
Behandling af personoplysninger i den offentlige sektor 
med henblik på videregivelse af sådanne oplysninger 
1. Medlemsstaterne fastsætter bestemmelser i deres 
lovgivning om, at videregivelse af personoplysninger fra 
registre, der føres af en offentlig forvaltning, kun er legitim: 
a) såfremt dette er nødvendigt af hensyn til de opgaver, den 
pågældende offentlige forvaltning, som videregiver eller 
anmoder om videregivelse af disse oplysninger, vareta­
ger, eller 
b) såfremt det sker efter anmodning fra en fysisk eller 
juridisk person i den private sektor, der påberåber sig en 
legitim interesse, der går forud for den registrerede 
persons interesser. 
2. Uden at dette i øvrigt berører bestemmelserne i stk. 1, 
kan medlemsstaterne fastsætte de nærmere vilkår, hvorun­
der videregivelse af personoplysninger er legitim. 
3. Medlemsstaterne fastsætter bestemmelser i deres 
lovgivning om, at den registeransvarlige i de i stk. 1, 
litra b), omhandlede tilfælde skal underrette de registrerede 
personer, når personoplysninger vedrørende dem videregi­
ves. Medlemsstaterne kan bestemme, at denne underret­
ning erstattes af en forudgående tilladelse fra tilsynsmyn­
digheden. 
Artikel 7 
Anmeldelsespligt over for tilsynsmyndigheden 
1. Medlemsstaterne fastsætter bestemmelser i deres 
lovgivning om, at der ved oprettelse af et offentligt register, 
hvis personoplysninger vil kunne videregives, på forhånd 
skal foretages anmeldelse til tilsynsmyndigheden, der 
indfører anmeldelsen i et register. Dette register skal være 
offentligt tilgængeligt. 
2. Medlemsstaterne fastsætter, hvilke oplysninger der 
skal anmeldes til tilsynsmyndigheden. Disse oplysninger 
skal mindst omfatte den registeransvarliges navn og 
adresse, registrets anvendelsesformål, en beskrivelse af, 
hvilke typer oplysninger det indeholder, hvilke tredjemænd 
oplysningerne kan videregives til, samt en beskrivelse af, 
hvilke foranstaltninger der er truffet i henhold til artikel 18. 
3. Medlemsstaterne kan bestemme, at bestemmelserne i 
stk. 1 og 2 finder anvendelse på andre offentlige registre, 
samt at konsultation af registret kan begrænses under 
henvisning til de i artikel 15, stk. 1, anførte grunde. 
5. 11. 90 De Europæiske Fællesskabers Tidende Nr. C 27777 
KAPITEL HI Artikel 10 
LEGITIM BEHANDLING AF PERSONOPLYSNINGER 
I DEN PRIVATE SEKTOR 
Artikel 8 
Principper 
1. Medlemsstaterne fastsætter bestemmelser i deres 
lovgivning om, at registrering af personoplysninger i et 
register og enhver anden behandling heraf uden den 
registrerede persons samtykke kun er legitim, dersom dette 
sker i overensstemmelse med bestemmelserne i dette 
direktiv, og såfremt: Fravigelse af oplysningspligten over for den registrerede 
person i særlige tilfælde 
Såfremt opfyldelsen af den i artikel 9, stk. 1, omhandlede 
oplysningspligt over for den registrerede person viser sig 
umulig eller indebærer en uforholdsmæssig stor indsats 
eller strider mod fortrinsberettigede legitime interesser hos 
den registeransvarlige eller lignende interesser hos tredje­
mand, kan medlemsstaterne fastsætte bestemmelser i deres 
lovgivning om, at tilsynsmyndigheden kan give tilladelse til 
at fravige oplysningspligten. 
a) behandlingen sker i forbindelse med en kontrakt, eller et 
kontraktlignende tillidsforhold, med den registrerede 
person og er nødvendiggjort heraf, eller 
b) oplysningerne stammer fra offentligt tilgængelige 
kilder, og behandlingen heraf alene sker med henblik på 
korrespondance, eller 
c) den registeransvarlige forfølger en legitim interesse, der 
går forud for den registrerede persons interesser. 
2. Medlemsstaterne fastsætter bestemmelser i deres 
lovgivning om, at det påhviler den registeransvarlige at 
forhindre, at der sker videregivelse af oplysninger, der er 
uforenelig med registrets anvendelsesformål, eller som er til 
skade for den offentlige orden. Ved on-line konsultation 
påhviler de samme forpligtelser brugeren. 
3. Uden at det i øvrigt berører bestemmelserne i stk. 1, 
kan medlemsstaterne fastsætte de nærmere vilkår, hvorun­
der behandling af personoplysninger er legitim. 
Artikel 9 
Oplysningspligt over for den registrerede person 
1. Medlemsstaterne fastsætter bestemmelser i deres 
lovgivning for den private sektor om, at den registeransvar­
lige ved første videregivelse af oplysninger fra et register 
eller ved etablering af mulighed for on-line konsultation af 
et register underretter den registrerede person herom med 
angivelse af registrets anvendelsesformål, hvilke typer 
oplysninger der er registreret heri samt registrets navn og 
adresse. 
2. Den i stk. 1 omhandlede oplysningspligt er ikke 
obligatorisk i det i artikel 8, stk. 1, litra b) omhandlede 
tilfælde. Der består ingen oplysningspligt, når videregivelse 
af oplysninger er påbudt ved lov. 
3. Såfremt den registrerede person gør indsigelse mod 
videregivelse af oplysninger eller enhver anden behandling, 
er den registeransvarlige forpligtet til at bringe den 
pågældende behandling til ophør, medmindre den er tilladt 
ved lov. Artikel 11 
Anmeldelsespligt over for tilsynsmyndigheden 
1. Medlemsstaterne fastsætter bestemmelser i deres 
lovgivning om, at den registeransvarlige skal foretage 
anmeldelse af oprettelsen af et register over personoplys­
ninger, når oplysningerne føres med henblik på videregivel­
se og ikke stammer fra offentligt tilgængelige kilder. 
Anmeldelse foretages til tilsynsmyndigheden i den med­
lemsstat, hvor registret befinder sig, eller, hvis det ikke 
befinder sig i en medlemsstat, til tilsynsmyndigheden i den 
medlemsstat, hvor den registeransvarlige har bopæl. Den 
registeransvarlige skal give de kompetente nationale 
myndigheder meddelelse om enhver ændring i registrets 
anvendelsesformål samt om ændringer af sin adresse. 
2. Medlemsstaterne fastsætter, hvilke oplysninger der 
skal anmeldes til tilsynsmyndigheden. Disse oplysninger 
skal mindst omfatte den registeransvarliges navn og 
adresse, registrets anvendelsesformål, en beskrivelse af, 
hvilke typer oplysninger det indeholder, hvilke tredjemænd 
oplysningerne kan videregives til, samt en beskrivelse af, 
hvilke foranstaltninger der er truffet i henhold til artikel 18. 
3. Medlemsstaterne kan bestemme, at bestemmelserne i 
stk. 1 og 2 finder anvendelse på andre private registre, samt 
at de i stk. 2 omhandlede oplysninger skal være offentligt 
tilgængelige. 
KAPITEL IV 
DEN REGISTREREDE PERSONS RETTIGHEDER 
Artikel 12 
Samtykke på et velinformeret grundlag 
En registreret persons samtykke til, at personoplysninger, 
der vedrører ham selv efter dette direktiv, gøres til genstand 
for behandling, er kun gyldigt, såfremt: 
a) den registrerede råder over følgende oplysninger: 
— registrets anvendelsesformål og de typer oplys­
ninger, der er registreret heri 
Nr. C 277/8 De Europæiske Fællesskabers Tidende 5. 11. 90 
— hvilken brug der gøres af personoplysningerne i 
registret, og i givet fald hvem de er bestemt til 
— den registeransvarliges navn og adresse 
b) samtykke meddeles specifikt og udtrykkeligt og angiver, 
hvilke typer oplysninger, hvilken type behandling samt 
evt. hvilke modtagere det gælder for 
c) samtykke til enhver tid kan tilbagekaldes af den 
registrerede person uden tilbagevirkende kraft. 
Artikel 13 
Oplysningspligt ved indsamling af oplysninger 
1. Medlemsstaterne garanterer personer, hos hvem der 
indsamles personoplysninger, ret til at få mindst følgende 
oplyst: 
a) anvendelsesformålet for det register, som oplysningerne 
skal registreres i, og 
b) hvorvidt der består pligt til at besvare de spørgsmål, 
indsamlingen af oplysninger drejer sig om, og 
c) hvilke konsekvenser det har for de pågældende at 
undlade at besvare de stillede spørgsmål, og 
d) hvem oplysningerne er bestemt til, og 
e) hvorvidt de pågældende har adgang til og ret til 
berigtigelse af oplysninger, der vedrører dem selv, og 
f) den registeransvarliges navn og adresse. 
2. Bestemmelserne i stk. 1 finder ikke anvendelse ved 
indsamling af oplysninger i tilfælde, hvor oplysningspligten 
over for den registrerede person ville forhindre en offentlig 
myndighed i at varetage sine tilsyns- og kontrolopgaver 
eller opretholdelse af den offentlige orden. 
Artikel 14 
Supplerende rettigheder for den registrerede person 
Medlemsstaterne indrømmer den registrerede person 
følgende rettigheder: 
1) ret til af legitime grunde at modsætte sig, at person­
oplysninger vedrørende ham selv gøres til genstand for 
behandling 
2) ret til ikke at være undergivet administrative eller 
privatretlige afgørelser, der indebærer en vurdering af 
hans adfærd, der alene er begrundet i, at personoplys­
ninger vedrørende ham selv med en beskrivelse af hans 
karakteregenskaber eller personlighed behandles elek­
tronisk 3) ret til at kende et registers eksistens og vigtigste 
anvendelsesformål samt den registeransvarliges identi­
tet, faste bopæl, hovedsæde eller forretningssted 
4) ret til med rimelige mellemrum og uden større ventetid 
eller omkostninger at få bekræftet, hvorvidt der er 
registreret personoplysninger vedrørende ham selv i et 
register, samt at få meddelt disse oplysninger i 
letforståelig form. 
Medlemsstaterne kan bestemme, at helbredsoplys­
ninger kun udleveres gennem en læge 
5) ret til i givet fald at få registrerede oplysninger 
berigtiget, slettet eller blokeret, såfremt behandlingen af 
dem ikke er i overensstemmelse med bestemmelserne i 
dette direktiv 
6) ret til efter anmodning og uden omkostninger at få 
slettet oplysninger vedrørende ham selv i registre, der 
har handelsmæssige eller reklamemæssige øjemed 
7) ret til i tilfælde af anvendelse af stk. 5 at få udvirket, at 
tredjemand, hvortil oplysninger er blevet videregivet, 
underrettes om berigtigelse, slettelse eller blokering af 
oplysninger 
8) ret til at indbringe krænkelser af de ved denne artikel 
garanterede rettigheder for en domstol. 
Artikel 15 
Begrænsninger i den registrerede persons 
adgang til offentlige registre 
1. Medlemsstaterne kan ved lov begrænse de i artikel 14, 
stk. 3 og 4, omhandlede rettigheder af grunde, der 
vedrører: 
a) den nationale sikkerhed, eller 
b) det nationale forsvar, eller 
c) strafferetlig forfølgning, eller 
d) den offentlige sikkerhed, eller 
e) en vital og behørigt begrundet økonomisk eller finansiel 
interesse hos en medlemsstat eller Fællesskabet, eller 
f) hensynet til en offentlig myndigheds varetagelse af sine 
tilsyns- eller kontrolopgaver, eller 
g) en tilsvarende rettighed for en anden person og andres 
rettigheder og friheder. 
2. I de i stk. 1 anførte tilfælde skal tilsynsmyndigheden 
efter anmodning fra den registrerede person kunne foretage 
den fornødne kontrol af registret. 
5. 11. 90 De Europæiske Fællesskabers Tidende Nr. C 277/9 
3. Medlemsstaterne kan begrænse den registrerede 
persons adgang til registre, hvori der midlertidigt er 
registreret oplysninger med henblik på at foretage 
statistiske uddrag. 
KAPITEL V 
OPLYSNINGERNES PÅLIDELIGHED M.V. 
Artikel 16 
Principper 
1. Medlemsstaterne fastsætter bestemmelser om, at: 
a) indsamling og behandling af personoplysninger skal 
udføres loyalt og på lovlig vis 
b) oplysningerne skal registreres til nøje definerede, 
udtrykkeligt angivne og legitime formål og udnyttes på 
en måde, der er forenelig med disse formål 
c) oplysningerne skal være fyldestgørende, relevante og 
nødvendige i forhold til registreringsformålet 
d) oplysningerne skal være korrekte og om nødvendigt 
ajourføres; urigtige eller ufuldstændige oplysninger 
skal slettes eller berigtiges 
e) oplysningerne ikke må opbevares på en måde, der giver 
mulighed for at identificere de registrerede personer i et 
tidsrum, der er længere end det, der er nødvendigt af 
hensyn til registreringsformålet. 
2. Det påhviler den registeransvarlige at sikre overholdel­
se af bestemmelserne i stk. 1. 
Artikel 17 
Særlige kategorier af oplysninger 
1. Medlemsstaterne skal, medmindre den registrerede 
person frit, udtrykkeligt og skriftligt meddeler sit samtykke 
hertil, forbyde edb-behandling af oplysninger om racemæs­
sig og etnisk baggrund, politisk, religiøs eller filosofisk 
overbevisning og fagforeningsmæssigt tilhørsforhold samt 
af oplysninger om helbredsforhold og seksuelle forhold. 
2. Medlemsstaterne kan af grunde, der vedrører afgøren­
de hensyn til samfundsmæssige interesser, ved lov fastsætte 
undtagelser fra bestemmelserne i stk. 1, forudsat at det i 
loven nøje præciseres, hvilke typer oplysninger der må 
registreres, og hvilke personer der har adgang til registret, 
samt at der ved loven fastsættes passende garantier mod 
misbrug og uberettiget indtrængen. 
3. Oplysninger om strafbare forhold må kun opbevares i 
offentlige registre. Artikel 18 
Datasikkerhed 
1. Medlemsstaterne fastsætter bestemmelser i deres 
lovgivning om, at den registeransvarlige har pligt til at 
træffe passende tekniske og organisatoriske foranstalt­
ninger til at beskytte registret mod tilintetgørelse, hvad 
enten denne er hændelig eller sker som følge af uberettiget 
indtrængen, mod hændeligt tab af oplysninger samt mod 
uberettiget ændring af eller adgang til og enhver anden 
uberettiget behandling af personoplysninger. 
For edb-registres vedkommende skal disse foranstaltninger 
tilvejebringe et passende sikkerhedsniveau under hensynta­
gen til på den ene side den bedste disponible teknologi og de 
med foranstaltningernes iværksættelse forbundne udgifter 
og på den anden arten af de oplysninger, der ønskes 
beskyttet, og en vurdering af de potentielle sikkerhedsrisici. 
Med henblik herpå skal den registeransvarlige tage hensyn 
til de henstillinger om edb-sikkerhed og indbyrdes net­
kompatibilitet, der udarbejdes af Kommissionen i henhold 
til artikel 29. 
2. Ved transmission af personoplysninger via et net skal 
der træffes foranstaltninger, der garanterer en tilstrækkelig 
sikkerhed. 
3. Ved on-line konsultation skal dataanlægget og 
programmellet være udformet således, at konsultationen 
holder sig inden for grænserne af den af den registeransvar­
lige tildelte autorisation. 
4. De i stk. 1 til 3 omhandlede forpligtelser påhviler 
ligeledes personer, som faktisk eller i henhold til kontrakt 
fører tilsyn med registeroperationer. 
5. Det er forbudt enhver, der i embeds medfør får adgang 
til oplysninger i et register, at videregive disse til 
tredjemand uden den registeransvarliges samtykke. 
KAPITEL VI 
SÆRBESTEMMELSER FOR VISSE SEKTORER 
Artikel 19 
Medlemsstaterne kan for organer inden for pressen og den 
audiovisuelle sektor tillade undtagelser fra dette direktivs 
bestemmelser i det omfang, disse er nødvendige for at 
forene retten til privatlivets fred med reglerne for 
informations- og pressefrihed. 
Artikel 20 
Medlemsstaterne opfordrer de berørte erhvervskredse til at 
medvirke ved udarbejdelsen af en europæisk adfærdsko-
Nr. C 277/10 De Europæiske Fællesskabers Tidende 5. 11. 90 
deks for visse sektorer på grundlag af de i dette direktiv 
opstillede principper. 
KAPITEL VII 
ANSVAR OG SANKTIONER 
Artikel 21 
Ansvar 
1. Medlemsstaterne fastsætter bestemmelser i deres 
lovgivning om, at enhver, hvis personoplysninger er 
registreret i et register, og som lider skade som følge af 
behandlingen af disse oplysninger eller enhver anden 
handling, der er uforenelig med bestemmelserne i dette 
direktiv, har ret til at kræve skadeserstatning over for den 
registeransvarlige. 
2. Medlemsstaterne kan bestemme, at den registeransvar­
lige, såfremt denne godtgør, at han har truffet passende 
foranstaltninger til at opfylde de i artikel 18 til 22 anførte 
krav, ikke kan holdes ansvarlig for skade, der forvoldes 
som følge af tab eller tilintetgørelse af data eller uberettiget 
indtrængen. 
Artikel 22 
Behandling af oplysninger på den 
registeransvarliges vegne 
1. Medlemsstaterne fastsætter bestemmelser i deres 
lovgivning om, at den registeransvarlige, når oplysninger 
behandles på hans vegne, skal sikre sig, at de krævede 
sikkerhedsmæssige og organisatoriske foranstaltninger 
overholdes og udpege en person eller virksomhed, som 
frembyder fornøden garanti herfor. 
2. Enhver, der indsamler eller behandler personoplys­
ninger på den registeransvarliges vegne, skal overholde de 
ved artikel 16 og 18 fastsatte forpligtelser. 
3. En kontrakt herom skal være skriftlig og skal specifikt 
anføre, at personoplysninger kun må videregives af 
tjenesteleverandøren eller dennes ansatte med den register­
ansvarliges samtykke. 
Artikel 23 
Sanktioner 
Medlemsstaterne fastsætter i deres lovgivning passende 
sanktioner med henblik på at sikre overholdelse af de 
bestemmelser, der vedtages til gennemførelse af dette 
direktiv. KAPITEL VIII 
VIDEREGIVELSE AF PERSONOPLYSNINGER 
TIL TREDJELANDE 
Artikel 24 
Principper 
1. Medlemsstaterne fastsætter bestemmelser i deres 
lovgivning om, at videregivelse, hvad enten denne er 
midlertidig eller definitiv, til et tredjeland af personoplys­
ninger, der gøres til genstand for behandling eller indsamles 
med henblik på at gøres til genstand for behandling, kun 
må finde sted, hvis det pågældende land sikrer et passende 
beskyttelsesniveau. 
2. Medlemsstaterne underretter Kommissionen, såfremt 
et modtagende tredjeland ikke sikrer et passende beskyttel­
sesniveau. 
3. Konstaterer Kommissionen på grundlag af oplysninger 
fra medlemsstaterne eller fra anden kilde, at et tredjeland 
ikke sikrer et passende beskyttelsesniveau, og at den deraf 
opståede situation er til skade for Fællesskabets eller en 
medlemsstats interesser, kan den indlede forhandlinger 
med henblik på at afhjælpe denne situation. 
4. Kommissionen kan efter den procedure, der er fastsat i 
artikel 30, stk.2, fastslå, at et tredjeland sikrer et passende 
beskyttelsesniveau som følge af internationale forpligtelser 
indgået af det pågældende land eller på grundlag af dets 
nationale lovgivning. 
5. De i medfør af denne artikel trufne foranstaltninger 
skal være i overensstemmelse med de forpligtelser, der 
påhviler Fællesskabet i henhold til såvel bilaterale som 
multilaterale internationale aftaler om beskyttelse af 
personer i forbindelse med edb-behandling af personoplys­
ninger. 
Artikel 25 
Fravigelse 
1. En medlemsstat kan for en given videregivelse af 
oplysninger til et tredjeland fravige bestemmelserne i 
artikel 24, stk. 1, såfremt den registeransvarlige frem­
lægger tilstrækkelige beviser for, at der sikres et passende 
beskyttelsesniveau. Medlemsstaten kan først indrømme en 
fravigelse, når den har underrettet Kommissionen og 
medlemsstaterne herom, og såfremt der ikke er rejst 
indsigelse herimod fra en medlemsstat eller Kommissionen 
inden for en frist på ti dage. 
2. Foreligger der en sådan indsigelse, vedtager Kommis­
sionen passende foranstaltninger efter den procedure, der 
er fastsat i artikel 30, stk. 2. 
5. 11. 90 De Europæiske Fællesskabers Tidende Nr. C 277/11 
KAPITEL IX 
TILSYNSMYNDIGHED OG GRUPPE TIL BESKYTTELSE 
AF PERSONOPLYSNINGER 
Artikel 26 
Tilsynsmyndighed 
1. Medlemsstaterne sørger for, at en kompetent uafhæn­
gig myndighed fører tilsyn med beskyttelsen af person­
oplysninger. Myndigheden har til opgave at påse overhol­
delse af de nationale bestemmelser, der vedtages i medfør af 
dette direktiv, samt at udøve alle de funktioner, der 
tillægges den ved dette direktiv. 
2. Myndigheden skal kunne iværksætte undersøgelser og 
skal besidde de fornødne beføjelser til at gribe ind over for 
oprettelse og udnyttelse af registre i strid med bestemmel­
serne i dette direktiv. Med henblik herpå har den bl.a. 
adgang til registre, der er omfattet af dette direktiv, og skal 
kunne indsamle alle oplysninger, der er nødvendige for at 
varetage dens tilsynsopgaver. 
3. Enhver kan for denne myndighed forelægge klager 
vedrørende beskyttelsen af personer med hensyn til 
personoplysninger. 
Artikel 27 
Gruppen til Beskyttelse af Personoplysninger 
1. Der nedsættes en Gruppe til Beskyttelse af Person­
oplysninger. Denne rådgivende og uafhængige gruppe 
består af repræsentanter for den i artikel 26 omhandlede 
tilsynsmyndighed i alle medlemsstater og har Kommissio­
nens repræsentant som formand. 
2. Sekretariatsopgaverne for Gruppen til Beskyttelse af 
Personoplysninger varetages af Kommissionens tjeneste­
grene. 
3. Gruppen til Beskyttelse af Personoplysninger fastsæt­
ter selv sin forretningsorden. 
4. Gruppen til Beskyttelse af Personoplysninger behand­
ler de spørgsmål, der sættes på dagsordenen af dens 
formand, enten på dennes initiativ eller efter begrundet 
anmodning fra en repræsentant for en af tilsynsmyndighe­
derne, og som vedrører anvendelsen af bestemmelserne i 
fællesskabsretten om beskyttelse af personoplysninger. 
Artikel 28 
Gruppens opgaver 
1. Gruppen til Beskyttelse af Personoplysninger har til 
opgave: a) at bidrage til en ensartet anvendelse af de nationale 
bestemmelser, der vedtages til gennemførelse af dette 
direktiv 
b) at afgive udtalelser om beskyttelsesniveauet i Fællesska­
bet og i tredjelande 
e) at rådgive Kommissionen om, hvilke supplerende eller 
specifikke foranstaltninger der bør træffes for at sikre 
beskyttelsen af privatlivets fred. 
2. Såfremt Gruppen til Beskyttelse af Personoplysninger 
konstaterer alvorlige forskelle mellem medlemsstaternes 
lovgivning eller praksis vedrørende beskyttelse af person­
oplysninger, der kan være til fare for den ensartede 
beskyttelse i Fællesskabet, underretter den Kommissionen 
herom. 
3. Gruppen til Beskyttelse af Personoplysninger kan 
fremsætte henstillinger om ethvert spørgsmål vedrørende 
beskyttelsen af personer i forbindelse med personoplys­
ninger i Fællesskabet. Henstillingerne optages i mødepro­
tokollen og kan forelægges for det i artikel 30 omhandlede 
rådgivende udvalg. Kommissionen underretter Gruppen til 
Beskyttelse af Personoplysninger om, hvorledes den har 
taget hensyn til dens henstillinger. 
4. Gruppen til Beskyttelse af Personoplysninger udar­
bejder en årlig rapport om situationen vedrørende 
beskyttelsen af personer i forbindelse med behandling af 
personoplysninger i Fællesskabet og i tredjelande, som den 
forelægger for Kommissionen. 
KAPITEL X 
KOMMISSIONENS GENNEMFØRELSESBEFØJELSER 
Artikel 29 
Udøvelse af gennemførelsesbeføjelserne 
Kommissionen vedtager efter den procedure, der er fastsat i 
artikel 30, stk. 2, de tekniske bestemmelser, der er 
nødvendige for, at dette direktiv kan finde anvendelse på de 
særlige forhold, der gør sig gældende i visse sektorer, under 
hensyntagen til den bedste disponible teknologi og 
gældende adfærdskodeks. 
Artikel 30 
Rådgivende udvalg 
1. Kommissionen bistås af et udvalg af rådgivende 
karakter, der består af repræsentanter for medlemsstater­
ne, og som har Kommissionens repræsentant som formand. 
2. Kommissionens repræsentant forelægger udvalget et 
udkast til de foranstaltninger, der skal træffes. Udvalget 
afgiver en udtalelse om dette udkast inden for en frist, som 
Nr. C 277/12 De Europæiske Fællesskabers Tidende 5. 11. 90 
formanden kan fastsætte under hensyntagen til det 
pågældende spørgsmåls hastende karakter, i givet fald ved 
afstemning. Udtalelsen optages i mødeprotokollen; der­
udover har hver medlemsstat ret til at anmode om, at dens 
holdning indføres i mødeprotokollen. Kommissionen tager 
størst muligt hensyn til udvalgets udtalelse. Den underret­
ter udvalget om, hvorledes den har taget hensyn til dets 
udtalelse. 
AFSLUTTENDE BESTEMMELSER 
Artikel 31 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den 1. januar 1993. De i henhold til første afsnit vedtagne bestemmelser skal 
indeholde en udtrykkelig henvisning til dette direktiv. 
2. Medlemsstaterne meddeler Kommissionen teksten til 
de nationale retsforskrifter, som de udsteder på det 
område, der er omfattet af dette direktiv. 
Artikel 32 
Kommissionen forelægger regelmæssigt en rapport for 
Rådet og Europa-Parlamentet om anvendelsen af dette 
direktiv, i givet fald ledsaget af passende ændringsforslag. 
Artikel 33 
Dette direktiv er rettet til medlemsstaterne. 
Forslag til Rådets direktiv om beskyttelse af personoplysninger og kommunikationshemmelig-
heden i forbindelse med offentlige digitale telenet, herunder det tjenesteintegrerede digitalnet 
(ISDN) og offentlige digitale mobilnet 
KOM(90) 314 endelig udg. — SYN 288 
(Forelagt af Kommissionen den 27. juli 1990) 
(90/C 277/04) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og (4) Rådet har i en resolution af 30. juni 1988 om 
etablering af et fælles marked for teletjenester og 
-udstyr inden 1992 (*) opfordret til, at der tages skridt 
til at beskytte oplysninger af personlig art, således at 
den fremtidige udvikling af telekommunikation i 
Fællesskabet kan foregå under betryggende forhold; 
Rådet har endvidere lagt vægt på beskyttelsen af 
personoplysninger og kommunikationshemmelig-
heden i en resolution af 18. juli 1989 om forstærket 
samordning i forbindelse med indførelsen af et 
tjenesteintegreret digitalnet (ISDN) i Det Europæiske 
Fællesskab inden 1992 (2); 
ud fra følgende betragtninger: 
(1) Det er fastlagt i Rådets direktiv ... om beskyttelse af 
personer i forbindelse med behandling af personoplys­
ninger, at medlemsstaterne skal sikre beskyttelsen af 
kommunikationshemmeligheden; (5) Europa-Parlamentet har understreget vigtigheden af 
at beskytte personoplysninger og kommunikations-
hemmeligheden i telenet, navnlig i forbindelse med 
indførelsen af det tjenesteintegrerede digitalnet 
(ISDN) (3) (4) (5); 
(2) nye avancerede digitale offentlige telefonnet er i færd 
med at vinde indpas i Det Europæiske Fællesskab, og 
dette resulterer i et specifikt behov for beskyttelse af 
personoplysninger og kommunikationshemmelig­
heden ; 
(3) dette gælder i særlig grad i forbindelse med indførelsen 
af det tjenesteintegrerede digitalnet (ISDN) samt 
offentlige digitale mobilnet; (6) I Kommissionens henstilling 81/679/EØF opfordres 
medlemsstaterne til at godkende og ratificere Europa-
(!) EFT nr. C 257 af 4. 10. 1988, s. 1. 
(2) EFT nr. C 196 af 1. 8. 1989, s. 4. 
(3) EFT nr. C 7 af 12. 1. 1987, s. 334. 
(4) EFT nr. C 12 af 16. 1. 1989, s. 69. 
(5) EFT nr. C 12 af 16. 1. 1989, s. 66.